सुमेरपुर| राज्य निर्वाचन आयोग के आदेशानुसार सुमेरपुर ब्लॉक की ग्राम पंचायतों में रिक्त पड़े सरपंच व वार्डपंचों के पदों पर उपचुनाव संपन्न करवाने को लेकर पंचायत समिति सभागार में सोमवार को मतदान दलों, निर्देशन पत्रों व ईवीएम मशीनों का प्रशिक्षण बीईईओ परबतसिंह राठौड़ द्वारा दिया गया। सहायक निर्वाचक रजिस्ट्रीकरण अधिकारी इस्माइल खां गौरी ने बताया कि प्रात: 8 से 11 बजे आवेदन पत्रों की समीक्षा की जाएगी तत्पश्चात दोपहर तीन बजे तक नाम वापस लिए जाएंगे एवं 3 बजे के बाद चुनाव चिन्ह आवंटित किए जाएंगे। वहीं 05 मार्च को मतदान कराए जाएंगे। चुनाव शाखा प्रभारी किशनलाल वर्मा ने बताया कि ग्राम पंचायत सांडेराव में सरपंच, पावा ग्राम पंचायत के वार्ड संख्या 09 एवं पालड़ी जोड़ ग्राम पंचायत के वार्ड संख्या 01 में रिक्त वार्डपंचों के पदों पर चुनाव संपन्न कराए जाएंगे। इस मौके पर जगदीश बैरवा, छगनलाल दत्ता एवं मतदान दल सदस्य मौजुद रहे।